**מועצה אזורית דרום השרון** ועמותת **שיעור אחר** מזמינות תושבים וארגונים

להצטרף לתנופת ההתנדבות והעשייה במערכת החינוך במועצה,

למנף את משאבי הידע והניסיון שלהם ולעורר השראה בקרב תלמידי המועצה.

בימים אלה יוצאת לדרך יוזמה של אגף החינוך במועצה לשותפות עם עמותת שיעור אחר. " שיעור אחר" הינה עמותה מובילה בהפעלת מתנדבים - אנשי מקצוע מהמגזר העסקי והציבורי - במערכת החינוך בכל הארץ (למעלה מ- 100 ישובים).

העמותה מגייסת, מכשירה ומלווה מדי שנה למעלה מ- 4,000 מתנדבים ממגוון מקצועות ותחומי עיסוק הפעילים במספר אפיקי התנדבות במערכת החינוך הפורמאלית. במסגרתה, מתועלים משאבי הידע, הכישורים והמוטיבציה של עובדי המגזר העסקי, הציבורי והאקדמי, להתנדבות משמעותית לטובת העצמתם של תלמידים במערכת החינוך.

במסגרת העמותה, תושבי המועצה יוכלו להתנדב ולתרום מהידע והניסיון שלהם לתלמידים באמצעות שיעורים מגוונים, חווייתיים וסיורים מעוררי השראה. אנו רואים במיזם זה הזדמנות טובה לחיזוק והעמקת הקשר בין בתי הספר לקהילה. להיעזר במשאבי הבן אנושי של תושבי המועצה ולהנגיש דרכם הגוונה ורלבנטיות של עולם התעסוקה והתחביבים.

**ערוצי התנדבות:**

**שיעור אחר –התנדבות קבוצתית במסגרת קורסי העשרה על ידי הורים**

קבוצות של הורים בעלי מקצועות שונים, מהמגזר העסקי, הציבורי, האקדמי או החברתי, מלמדים קורס העשרה חווייתי בבתי ספר ברחבי המועצה. התלמידים פוגשים מודלים לחיקוי ונחשפים לתכנים, מקצועות ולעולם התעסוקתי הרחב. הקורס נמשך 12 מפגשים, אחת לשבוע, וקבוצת המתנדבים מלמדת ברוטציה, כך שכל מתנדב יכול להגיע למפגש אחד או יותר לפי העדפותיו. הפעילות מיועדת לכיתות ה'-י"ב ונערכת בנוכחות מורה הכתה. עמותת שיעור אחר מפעילה למעלה מ 400 קורסים מדי שנה בפריסה ארצית רחבה, והיא מעניקה למתנדבים מעטפת תמיכה מקצועית מלאה – הכשרה, ליווי, ומאות מערכי שיעור המותאמים לחיבור בין עולם התעסוקה המגוון לבין התלמידים.

"למדתי על עצמי מה ארצה להיות כשאהיה גדולה ובנוסף זה גרם לי לחדד את מטרותיי בחיים" (תלמידה מבית חינוך מתן)

"מתישהו חלמתי שהתחלפנו בתפקידים שאני מרצה והוא הילד" (תלמיד מבית חינוך מתן)

**שיעור ביחד - התנדבות אישית כתומכי הוראה**

[תושבים משתלבים במערכת החינוך במועצה כתומכי הוראה](http://shiuracher.org/%D7%A4%D7%A2%D7%99%D7%9C%D7%95%D7%AA/%D7%A9%D7%99%D7%A2%D7%95%D7%A8-%D7%91%D7%99%D7%97%D7%93), בכל שכבות הגיל, במטרה לעודד תלמידים לבחור, להתמיד ולהצליח במקצועות השונים. התכנית מיועדת לאנשי מקצוע בעלי רקע, ניסיון ואהבה לתחום לימודים שיבחרו. תומכי ההוראה מביאים ערך מוסף ייחודי ויכולים לסייע בבתי הספר במועצה. התכנית מחייבת התנדבות של שעתיים בשבוע לאורך שנת לימודים (20-25 מפגשים), והם יקבלו ליווי מלא והכשרה ייעודית. שיעור אחר מפעילה 400 תומכי הוראה בכל הארץ, בתמיכתו ובעידודו של משרד החינוך.

"אני זוכר איך התרגשתי כשעזרתי לתלמיד שאמר שהוא לא מבין שום דבר, להצליח לפתור את התרגיל ואת המבט בעיניים שלו כשהתוכנית שכתב פעלה סוף סוף ונתנה תשובה נכונה. זה היה המבט של "כן, אני יכול". [יואב, מתנדב בשיעור ביחד]

לפרטים ולהרשמה

ולריה נחמוד, מנהלת תחום התנדבות ורכזת פעילות-שיעור אחר 052-6091736   [Valeria@shiuracher.org](mailto:Valeria@shiuracher.org)

<http://www.shiuracher.org>